बाइक से ले जाकर 12KM दूर फेंका शव, क्राइम में बहन और दोस्त शामिल
Man Kills Live-In Partner In Delhi, Throws Body 12 Km Away Outside A House, दिल्ली में लिव इन पार्टनर को गला दबाकर मारा
दिल्ली में एक शख्स ने अपने लिव-इन पार्टनर की हत्या कर दी। फिर उसके शव को 12KM दूर एक घर के बाहर फेंक दिया। पुलिस ने मामले का खुलासा करते हुए आरोपी की बहन को गिरफ्तार कर लिया है। महिला ने क्राइम में भाई का साथ दिया था। हालांकि मुख्य आरोपी और उसका एक साथी अभी पुलिस की गिरफ्तर से बाहर है।
मामला उत्तर पूर्वी दिल्ली के करावल नगर इलाके का है। DCP जॉय ट्रिकी ने बताया कि हमें 12 अप्रैल को खबर मिली थी कि इलाके में एक महिला का शव पड़ा है। जानकारी मिलने के बाद पुलिस ने मौके पर पहुंचकर शव को कब्जे में लेकर पोस्टमॉर्टम के लिए भेजा। पोस्टमॉर्टम रिपोर्ट में पता चला कि महिला की मौत दम घुटने की वजह से हुई है। पुलिस ने करावल नगर थाने में हत्या का केस दर्ज कर जांच शुरू की।
सीसीटीवी के जरिए आरोपियों तक पहुंची पुलिस
DCP ने बताया कि पोस्टमॉर्टम रिपोर्ट आने के बाद 55 पुलिसकर्मियों की एक टीम बनाई। टीम ने इलाके में लगे सीसीटीवी कैमरे खंगालने शुरू किए। 20 अप्रैल को पुलिस को एक सीसीटीवी फुटेज मिला, जिसमें एक शख्स कंधे पर शव लेकर जाता दिखाई दिया। उसके पीछे एक महिला भी चल रही थी।
सीसीटीवी में दिख रहे लोगों की पहचान विनीत और उसकी बहन पारुल के रूप में हुई। मृतक की पहचान रोहिना नाज उर्फ माही के रूप में हुई। पुलिस ने विनीत और पारुल की तलाश शुरू की, लेकिन दोनों ही घर से फरार थे उनके घर पर ताला लगा था।
पड़ोसियों ने बताया पारुल 20 अप्रैल को अपने दो बच्चों के साथ तांगे से कहीं चली गई थी। जांच में पता चला कि वो मूल रूप से यूपी के बागपत के रहने वाले हैं। पुलिस ने सीसीटीवी फुटेज की मदद से तांगा चलाने वाले को ट्रैक किया, उससे पूछताछ के बाद पारुल को कृष्णा नगर से गिरफ्तार कर लिया गया। पूछताछ में पारुल ने स्वीकार किया कि उसके भाई ने माही की हत्या की है और इस साजिश में वह भी शामिल थी।
शादी के लिए विनीत-रोहिना में झगड़े होते थे
पुलिस ने बताया कि विनीत और रोहिना नाज 4 साल पहले घर से भाग गए थे। इसके बाद से वे दिल्ली में साथ रहते थे। माही लिव इन पार्टनर विनीत पर शादी का दवाब बना रही थी, लेकिन माही के दूसरे समुदाय से होने की वजह से विनीत का परिवार इस शादी के खिलाफ था। इसको लेकर विनीत और माही में अक्सर झगड़े होते थे। इसी वजह से विनीत ने अपनी बहन पारुल के साथ मिलकर माही की हत्या की साजिश रची और 12 अप्रैल को विनीत ने माही की गला दबाकर हत्या कर दी।
मर्डर के बाद रात में विनीत ने अपने दोस्त के साथ माही का शव ठिकाने लगानी की प्लानिंग बनाई। विनीत का दोस्त गली के बाहर बाइक लेकर खड़ा था। वहीं, विनीत अपने कंधे पर शव लेकर गली के बाहर तक गया। इस दौरान पारुल अपने भाई के पीछे चल रही थी। फिर विनीत ने अपने दोस्त के साथ बाइक पर माही का शव ले जाकर करीब 12KM दूर फेंक दिया था।
लिव इन पार्टनर की हत्या से जुड़ी ये खबरें भी पढ़िए...
दिल्ली में श्रद्धा वालकर जैसा मर्डर, लिव-इन पार्टनर की हत्या कर शव को फ्रिज में छिपाया​​​​​​​
दिल्ली के महरौली में हुए श्रद्धा वालकर मर्डर केस की तरह एक और युवती की हत्या का मामला सामने आया है। राजधानी के बाबा हरिदास नगर थाना क्षेत्र में 10 फरवरी को एक युवक ने अपनी लिव इन पार्टनर की हत्या कर दी। इसके बाद शव को फ्रिज में छिपा दिया। वह बॉडी को ठिकाने लगा पाता, इससे पहले ही किसी ने पुलिस को खबर कर दी। आरोपी को गिरफ्तार कर लिया गया। पढ़ें पूरी खबर...